**NOTĂ INFORMATIVĂ**

**la proiectul Hotărârii Guvernului**

**Cu privire la modificarea unor hotărâri ale Guvernului**

**(Hotărârea Guvernului nr. 1009/2006 și Hotărârea Guvernului nr. 467/2006)**

|  |
| --- |
| **1. Denumirea autorului și, după caz, a participanților la elaborarea proiectului** |
| Proiectul Hotărîrii Guvernului *Cu privire la modificarea unor hotărâri ale Guvernului* este elaborat de Ministerul Educației, Culturii și Cercetării. |
| **2. Condițiile ce au impus elaborarea proiectului de act normativ și finalitățile urmărite** |
| Legea bugetului de stat pentru anul 2021 nr. 258/2020 include alocații suplimentare în sumă de 5,7 mil. lei pentru majorarea cu 2,3 la sută a cuantumului burselor elevilor și studenților care beneficiază de burse, în conformitate cu Hotărârea Guvernului nr. 1009/2006 *cu privire la cuantumurile burselor, altor forme de ajutoare sociale pentru studenții din instituțiile de învățământ superior, elevii din instituțiile de învățământ profesional tehnic postsecundar și postsecundar nonterțiar, profesional tehnic secundar și persoanele care studiază în învățământul postuniversitar* și Hotărîrea Guvernului nr. 467/2006 *cu privire la acordarea burselor elevilor talentați din liceele-internat republicane cu profil arte și elevilor talentați din clasele IV-IX a Colegiului Național de Coregrafie.* |
| **3. Principalele prevederi ale proiectului și evidențierea elementelor noi** |
| Proiectul Hotărârii Guvernului prevede modificarea:  1) Anexelor nr. 1 și nr.2 la Hotărârea Guvernului nr. 1009 din 1 septembrie 2006  2) Hotărârii Guvernului nr 467/2006  prin majorarea cuantumului burselor cu 2,3 la sută pentru studenții și elevii din instituțiile de învățământ superior și profesional tehnic postsecundar și postsecundar nonterțiar, profesional tehnic secundar |
| **4. Fundamentarea economico-financiară** |
| Implementarea prevederilor proiectului de Hotărîre de Guvern nu necesită alocări suplimentare din contul bugetului de stat. Acestea au fost alocate prin Legea bugetului de stat pentru anul 2021 nr. 258/2020, care include 5,7 milioane lei destinate în acest scop. |
| **5. Modul de încorporare a actului în cadrul normativ în vigoare** |
| Proiectul se încorporează în sistemul actelor normative și nu va necesita modificarea altor acte legislative sau normative. |
| **6. Avizarea și consultarea publică a proiectului** |
| În scopul respectării prevederilor Legii nr. 239/2008 privind transparenţa în procesul decizional, proiectul Hotărârii de Guvern urmează a fi plasat pe pagina web oficială a Ministerului Educației, Culturii și Cercetării www.mecc.gov.md, compartimentul *Transparenţă*, directoriul *Transparenţă decizională*. |

**Ministru Lilia POGOLȘA**